Erakond Rahva Tahe

Erakond Rahva Tahe oli Eesti erakond, mis registreeriti 21. novembril 2018.Karel Reisenbuk. Uus erakond Rahva Tahe finantseerib end asutaja isiklikest vahenditest Postimees, 23. november 2018

Erakonna asutaja Madis Sütti teatel rahastab ta parteid isiklikest vahenditest ja liikmemaksu ei ole. Registreerimiseks vajalikud 500 liiget koguti kampaania käigus, kus loositi välja nutitelefonid Samsung Galaxy.Sander Punamäe. Telefonide loosimine viis sihile: Eestis registreeriti uus Rahva Tahte erakond Postimees, 21. november 2018 Erakonna reklaamiks on Sütt kasutanud ka talle endale kuuluvat veebitelekanalit Entusiast TV.Indrek Tark. Täna registreeritud erakonna Rahva Tahe juht: ühinema on oodatud ka inimesed, kes pole meie vaadetega nõus Delfi, 21. november 2018

Erakonna maailmavaade on asutajate Madis ja Eha Süti sõnul "sõbralik-konservatiivne", üksikseisukohad on kavas selgitada välja rahvaküsitluste ja monitooringuga. Ühe esimese selge seisukohavõtuna teatas erakond, et on ÜRO globaalse ränderaamistiku vastu. Erakond lubas kehtestada rahvaalgatuse, vähendada Eesti metsade raiemahtu, ehitada Tallinna–Tartu maantee viie aastaga neljarajaliseks, mitte tõsta Eesti inimeste ja ettevõtete maksukoormust. Madis Sütt on võtnud seisukohad kokku järgmiselt: "Me ei ütle, et me peame Euroopast ära minema, aga mingid piirangud peab seadma. Üle tuleb korrata abielu mõiste ja vene keelt kõnelevad lapsed peavad minema eestikeelsele õppele üle. Rahva tahe on ju ilmselgelt rändeleppe vastu."

Kas erakond osaleb 2019. aasta märtsis toimuvatel Riigikogu valimistel, ei olnud ta 2018. aasta novembri lõpus veel otsustanud.

2021. aastal teatati Madis Süti liitumisest Isamaaga, temaga koos võeti vastu veel 403 uut liiget"Isamaa liikmeskond kasvas ühe päevaga viie protsendi võrra" ERR, 27.04.2021 (vaadatud 27.04.2021). 2021. aasta seisuga on erakond äriregistrist kustutatud.Äriregistri päring, 27.04.2021

Viited

Välislingid
 Karel Reisenbuk. Uus erakond Rahva Tahe finantseerib end asutaja isiklikest vahenditest Postimees, 23. november 2018
 Sander Punamäe. Telefonide loosimine viis sihile: Eestis registreeriti uus Rahva Tahte erakond Postimees, 21. november 2018
 Indrek Tark. Täna registreeritud erakonna Rahva Tahe juht: ühinema on oodatud ka inimesed, kes pole meie vaadetega nõus Delfi, 21. november 2018
 Kadi Raal. Jälle uus partei: registreeriti nutitelefone loosinud Rahva Tahte erakond Õhtuleht, 21. november 2018

Kategooria:Eesti endised erakonnad
Kategooria:2018. aasta Eestis